google/wiki40b huggingface dataset:
Danijel Pranjić

Kerjaya kelab

Pranjić memulakan kerjayanya di Papuk. Beliau bermain untuk NAŠK, Papuk dan Osije sebelum ke kelab terbesar negaranya, Dinamo Zagreb pada 2004. Ketika di Dinamo Zagreb, beliau bermain di kempen Piala UEFA 2004–05, beliau membuat enam penampilan dan menjaringkan satu gol pada kejohanan itu.
Pada 2005, beliau berpindah ke kelab Belanda, SC Heerenveen. Beliau memulakan kempen 2008-09 dengan baik, beliau menjaringkan empat gol dalam tiga perlawanan liga pertamanya. Pranjić menjaringkan hatriknya dalam saingan Piala KNVB pada 12 November 2008 menentang Haaglandia, 8-0. Pada 31 Januari 2009, beliau menjaringkan gol tunggal Heerenveen untuk menang ke atas Ajax Amsterdam.
Beliau memenangi Piala KNVB bersama Heerenveen pada penghujung musim 2008 dan pada perlawanan akhir itu adalah perlawanan terakhir beliau di Heerenveen. Pada Jun 2009, Bayern Munich mengumumkan Pranjić akan sertai mereka. Beliau membuat impak besar ketika musim pertamanya di Bayern, beliau memulakan kerjayanya di Bayern dengan bermain 14 perlawanan dan menjadi pilihan pertama bek kiri selepas Holger Badstuber.
Pada 13 Julai 2012, selepas kontraknya bersama Bayern tamat, Pranjić telah ke kelab Primeira Liga, Sporting Clube de Portugal. Beliau bermain sembilan perlawanan untuk Os Leões sebelum ke kelab La Liga, Celta de Vigo pada Januari 2013 secara pinjaman sehingga penghujung musim.
Pada 2 September 2013, Pranjić telah menandatangani kontrak baru tiga tahun bersama Panathinaikos. Beliau membuat debut untuk Panathinaikos ketika seri 1–1 menentang Platanias F.C.

Kerjaya antarabangsa

Pada 16 November 2004, Pranjić membuat debut untuk Croatia dalam perlawanan persahabatan menentang Republik Ireland. Pada tahun 2007, beliau bermain sebanyak tiga perlawanan kelayakan UEFA Euro 2008 untuk Croatia.
Ketika UEFA Euro 2008, Pranjić membuat hantaran kepada Darijo Srna untuk menjaringkan gol pembukaan Croatia dan keputusannya Croatia menang 2-1 ke atas Jerman dan pada perlawanan seterusnya, beliau membuat hantaran kepada Ivan Klasnić, menang 1–0 ke atas Poland.
Pada 28 September 2012, Pranjić bersara daripada bola sepak antarabangsa selepas pengurusnya memanggil pemain kelahiran Brazil, Sammir.
Pada 10 November 2013, Niko Kovač memanggil semula Pranjić untuk sertai pasukan kebangsaan selepas Ivan Strinić mengalami kecederaan. Pranjić tersenarai dalam 23 pemain Croatia yang beraksi di Piala Dunia FIFA 2014 di Brazil.
Embong Uram

Poskod

Poskod yang digunakan di Embong Uram adalah 39264. Terdapat 28 buah desa di dalam daerah kecamatan Lebong Utara.
Masjid Al-Ubudiah, Kampung Telok Gong

Latar belakang

Masjid Al-Ubudiah terletak di kedudukan Latitud 2 darjah, 56 minit, 30 saat Utara dan Longitud 101 darjah, 22 minit, 54 saat Timur. Arah kiblatnya adalah pada 292 darjah, 40minit, 29 saat.
Ikan air tawar

Ikan air tawar adalah spesies ikan yang menghabiskan kebanyakan atau keseluruhan masanya tinggal di dalam air tawar, seperti sungai dan tasik dengan kadar kemasinan kurang daripada 0.05%. Persekitaran ini adalah berbeza dengan keadaan di air masin dalam banyak cara, yang paling ketara adalah tahap kemasinannya. Bagi hidup di dalam air tawar, ikan memerlukan julat penerimaan physiologikal untuk mengawal keseimbangan kepekatan ion di dalam badannya.
41% dari keseluruhan spesies ikan yang dijumpai adalah ikan air tawar.
Topi polo air

Topi polo air merupakan sebuah penutup kepala yang digunakan dalam polo air dan beberapa sukan air yang lain. Topi ini digunakan bagi mengenalpasti pemain dan pasukan mereka; dan juga digunakan untuk melindungi telinga mereka dari sebarang kecederaan yang mungkin disebabkan bola yang mengenai kepala.

Digunakan untuk polo air

Topi dibezakan menerusi nombor yang tertera pada topi selain warna. Pemain dari pasukan pelawat akan memakai topi berwarna putih, manakala pasukan tuan rumah akan memakai topi berwarna biru. Penjaga golo pula akan memakai topi separa merah dengan tertera nombor "1", manakala penjaga gol gantian pula akan memakai samaada nombor "1-A" untuk perlawanan NCAA atau "13" untuk perlawanan antarabangsa FINA.

Digunakan untuk displin sukan air

Dalam bola sepak air, hoki air dan ragbi air, topi polo air dipakai oleh mereka yang bertanding untuk mengenalpasti pasukan yang mereka wakili dan untuk memberi perlindungan kepada individu dari sebarang kecederaan kepada gegendang telinga. Pasukan yang bertanding dalam hoki air atau ragbi air perlu memilih salah satu warna iaitu samaada putih atau gelap (contoh, biru atau hitam), manakala pengadil pula memakai topi berwarna merah. Topi juga digunakan dalam Akuatlon (gusti air) untuk tujuan pengecaman; seorang pesaing memakai samaada merah atau biru, manakala seorang lagi memakai putih atau kuning.
Sondershausen

Demografik

Menurut bancian bilangan penduduk bandar utama Sondershausen, Jeman adalah 22.195, 23.088, 21.718
Kampung Matang Keriang, Jitra

Poskod

Poskod yang digunakan di Kampung Matang Keriang, Jitra, Kedah adalah 06000.
Frank McCourt

Biografi

Frank McCourt dilahirkan dalam keluarga Malachy & Angela McCourt, di Brooklyn. Kerana kepayahan mencari pekerjaan, McCourt pulang ke Ireland pada tahun 1934.
Bapa McCourt merupakan seorang peminum minuman beralkohol, tidak mempunyai pekerjaan dan sering menghabiskan duitnya untuk membeli minuman keras. Semasa McCourt berusia 11 tahun, bapanya meninggalkan ibunya yang terpaksa membesarkan empat orang anak. Setelah berhenti sekolah pada usia 13 tahun, Frank melakukan pekerjaan dan adakala melakukan beberapa jenayah untuk memberi makan kepada dirinya, ibu serta tiga orang adiknya iaitu Malachy, Michael, dan Alphonsus (Alphie). Frank McCourt pernah hampir-hampir mati kerana demam kepialu semasa berusia 10 tahun.
Semasa berusia 19 tahun, beliau kembali ke Amerika Syarikat di mana selepas bekerja di Hotel Biltmore di Bandar New York, beliau dikerah dan dihantar ke Jerman. Selepas dipecat dari tentera, beliau kembali ke New York. Kecewa dengan hidupnya, beliau menggunakan GI Bill untuk memasuki Universiti New York, dan tamat belajar di universiti tersebut. Setelah mendapat Ijazah Sarjana dari Kolej Brooklyn pada tahun 1958, beliau mengajar Bahasa Inggeris di Sekolah Tinggi McKee dan Sekolah Tinggi Stuyvesant di New York. hers]]). Setelah 30 tahun berkhidmat sebagai guru, akhirnya beliau bersara dari kerjaya itu.
Hesti Purwadinata

Kehidupan pribadi

Hesti menikah dengan Edo Borne pada hari Minggu, 19 September 2010 di kawasan Mega Mendung, Puncak, Bogor, Jawa Barat.
Pernikahan Hesti dan Edo sendiri diikat dengan mas kawin emas sebanyak 25 gram.
Kawasan Puncak, Bogor jadi saksi indah perkawinan yang terjalin antara dara kelahiran Bogor, 15 Juni 1983 ini dengan pria kelahiran Jakarta, 7 Maret 1980.
Meski baru menjalin hubungan kasih selama 6 bulan, tetapi keduanya mengaku bersyukur sudah bisa disatukan dalam ikatan resmi.
Pasangan yang menggelar hari bahagia dengan konsep santai, garden party ini sendiri juga mengenang awal mula pertemuan pasangan presenter dan aktor pemain film I Know What You Did on Facebook ini.
Lewat account jejaring sosial ini, hubungan itupun akhirnya berlanjut ke arah yang lebih serius. Meski akhirnya, kesulitan komunikasi lewat twitter membuat mereka jadi akrab di BB.
Perkawinan artis yang mirip dengan Ayu Hastari ini emang terkesan sedikit terburu-buru. Pasalnya, keduanya baru menjalani hubungan seumur jagung.
Namun, bagi pemilik nama lengkap Raden Hesti Puspitasari Purwadinata ini, usia pacaran tidak bisa menjamin kesiapan seseorang dalam membina rumah tangga.
Hesti Melahirkan putra pertamanya pada hari Sabtu, 19 Maret 2011 pukul 3 dini hari, ia melahirkan anak pertamanya berjenis kelamin laki-laki di Rumah Sakit Medika, Permata Hijau, Jakarta Selatan.
Bayi dengan berat 3,2 kilogram dan panjang 51 cm. Hesti, sang bayi, dan sang ibunda bergegas meninggalkan rumah sakit untuk pulang ke apartemen mereka di kawasan Kebayoran Lama, Jakarta Selatan.
Saat dikonfirmasi soal nama sang jabang bayi, aktor kelahiran Jakarta ini mengaku sepakat dengan sang istri untuk memberi nama yang mempunyai arti Raja atau Pemimpin ; yaitu Regas Borne Putra.
Tunku Abu Bakar

Kehidupan

Baginda merupakan adinda kepada Tunku Mahkota Johor Tunku Ismail Idris ibni Sultan Ibrahim Ismail. Baginda merupakan anakanda bongsu daripada 6 adik beradik
12 Muharam

12 Muharam merupakan hari kedua belas dalam kalendar Hijriah.
Filem Lela Manja

Pengarah

Filem Lela Manja diarah oleh pengarah Jamil Sulong pada 1960.

Ringkasan

Filem ini mengisahkan tentang dua adik-beradik, Lela (dimainkan oleh Seniwati Zaiton, sebagai Lela dewasa) dan adiknya, Manja (dimainkan oleh Aziz Jaafar, sebagai Manja dewasa).
Mereka mempunyai masa kanak-kanak yang sangat sukar kerana ibu tiri mereka yang suka mendera, Dang Suri (dimainkan oleh Normadiah yang sangat berbakat). Selepas pembunuhan bapanya, mereka melarikan diri tetapi berpisah sepanjang jalan.
Lietzow

Lietzow merupakan sebuah kawasan perbandaran terletak di daerah Vorpommern-Rügen, Mecklenburg-Vorpommern, Jerman.
Ruang Euclides

Dalam geometri, ruang Euclides terdiri daripada satah Euclides dua dimensi, ruang tiga dimensi bagi geomteri Euclides, dan ruang-ruang lain tertentu. Ia dinamai sempena ahli matematik Yunani Purba, Euclides dari Iskandariah. Istilah "ruang Euclides" membezakan ruang-ruang ini daripada jenis ruang lain yang dipertimbangkan dalam geometri moden. Ruang Euclides juga menyeluruh kepada dimensi lebih tinggi.
Reshmonu

Biografi

Reshomnu mula-mula menghasilkan album sulungnya, Monumental pada tahun 2003 di bawah label Sony BMG. Semua lagu dalam album ini berbahasa Inggeris dan menampilkan single sulungnya Walk Away dan It's You That Matters. Album ini mengambil masa empat tahun untuk disiapkan dan hasilnya disambut baik oleh pengulas muzik lalu menyebabkan artis ini meraih tujuh pencalonan di AIM pada tahun 2004, tiga daripadanya dalam genggaman beliau (Persembahan Vokal Lelaki Terbaik, Artis Inggeris Baru Terbaik, Rakaman Album Terbaik).
Lagu It's You That Matters pernah dialih bahasa ke bahasa Mandarin oleh Evonne Hsu, dengan tajuk 我要輕輕為你唱首歌 (pinyin: wǒ yào qīng qīng wèi nǐ chàng shǒu gē), "Kuhendak Bisikkan Lagu Kepadamu").
Pada tahun 2005, Reshmonu mengeluarkan semula album sulungnya itu dengan besertakan beberapa perubahan dan pempakejan yang baru. Kali ini, Monumental: the Journey Continues menampilkan beberapa lagu baru seperti Cintaku Pergi (versi bahasa Melayu bagi Walk Away) dan Hey Waley.
Pada tahun 2006, Reshmonu beralih ke naungan Universal Music untuk menghasilkan album barunya, Superfine. Album ini dilancarkan di sebuah parti pada 31 Januari 2007. antara single-single yang pernah keluar dari album ini ke corong radio termasuk Superfine dan The Way That Makes You Move.
Pada pertengahan tahun 2007, Reshmonu menyertai Ikon Malaysia.
Mohd Misbahul Munir Masduki

Ustaz Mohd Misbahul Munir Masduki adalah ahli politik Malaysia berbangsa Melayu dari Parti Islam Se-Malaysia. Belau merupakan Mudir (Pengetua) Pusat Dakwah Serantau, sebuah institusi di bawah Yayasan Amal Malaysia. Di peringkat parti, beliau merupakan Timbalan Pesuruhjaya PAS Negeri Perak dan Yang Dipertua PAS Kawasan Bagan Datoh.

Latar Belakang

Beliau mendapat pendidikan tertinggi di Universiti Malaya dan Universiti Kebangsaan Malaysia. Semasa belajar di UKM, Bangi 2003, beliau menulis tesis bertajuk 'Konsep Negara Islam Yang Diperjuangkan Oleh PAS Dalam Konteks Politik Malaysia Hari Ini'. Kajian ini lebih memfokuskan konsep negara Islam yang diperjuangkan oleh PAS. Namun begitu pengkaji juga turut membincangkan ideologi, dasar, matlamat dan perjuangan PAS.
Beliau juga bergerak aktif dalam NGO dan berjawatan sebagai Naib Presiden Yayasan Amal Malaysia. Dalam pendidikan beliau pernah berkhidmat sebagai Pegawai Pendidikan Siswazah (guru) di beberapa buah sekolah di Perak. Dan sekarang beliau merupakan Pengetua Pusat Dakwah Serantau yang beroperasi di Sg, Merab, Sepang, Selangor.
Jason and the Argonauts

Ringkasan

Wira Greek legenda mengetuai sekumpulan pengembara berani dalam usaha berbahaya untuk mendapatkan Kulit Kambing Emas legenda.
Göpfersdorf

Göpfersdorf merupakan sebuah kawasan perbandaran terletak di daerah Altenburger Land, Thüringen, Jerman.
Konsert Mega Siti Nurhaliza

Konsert

Berlangsung pada 30 Jun 2001, Siti Nurhaliza sekali lagi menjayakan konsert mega beliau, selepas konsert pertama dua tahun yang lalu. Bertempat di Stadium Putra Bukit Jalil, Siti mempersembahkan 32 buah lagu. Konsert ini mendapat liputan media, dan mendapat kritikan positif dari pelbagai pihak. Jualan tiket juga dikatakan amat laku, sekaligus membuktikan bahawa konsert Siti merupakan antara konsert yang paling berjaya di Malaysia. 
Bagi memuaskan hati semua penonton di setiap sudut stadium, pentas persembahan direka dengan bentuk heksagon, diletakkan di tengah stadium, dan dipancarkan ke skrin di setiap sudut stadium. Pentas direka dengan dua paras, paras bawah digunakan untuk penari,dan paras atas direka untuk persembahan Siti. Pemuzik-pemuzik dan penyanyi latar diletakkan di antara dua paras tersebut. Di bawah pentas(paras atas), merupakan tempat dimana bilik persalinan.
Di sekeliling pentas, merupakan tempat untuk persembahan para gimrama, ahli-ahli kawad, dan juga trek untuk perarakan kereta klasik Cobra, tajaan En. Alias. Siti diarak masuk menggunakan kereta Cobra untuk segment lagu-lagu klasik(era 50an sehingga era 90an). Siti turut menyelitkan beberapa kejutan, termasuklah di segmen pembukaan, stadium dikejutkan dengan bunyi helikopter, dan kemudian Siti muncul di arena dengan gimik khas, terbang dari hujung stadium ke arah pentas.
Antara lain, Siti turut menghiburkan penonton dengan membuat pertunjukan magis, hasil tunjuk ajar Alex. Bagi mengimbas kembali kenangan zaman sekolah, Siti membuat segmen gimrama di bawah bimbingan Petrina Low, kerana ketika di usia persekolahan, Siti terlibat dalam aktiviti gimrama. Di segmen itu, Siti turut mempraktikkan bakat beliau menggunakan gelung hula hoops, sebelum menghilangkan diri di sebalik tabir hitam.
Bagi segmen irama Malaysia, pasukan gendang rebana melaungkan nama "SITI" ketika di puncak paluan, diketuai oleh Siti sendiri. Di dalam segmen yang sama, Siti turut mempersembahkan tarian tradisional, menggunakan buluh-buluh, sebelum dijunjung oleh empat jejaka.
Selain itu, Siti turut menjemput ayahanda beliau, Tan Sri Dato SM Salim, untuk berduet bersama beliau bagi lagu Pandang-Pandang Jeling-Jeling. Lagu tersebut dinyanyikan ketika mereka diarak menaiki beca, mengelilingi pentas utama. 
Konsert Mega ini mendapat kerjasama dari pelbagai pihak termasuk Pasukan Kawad Senyap TLDM, ahli-ahli gimrama, Persatuan Masyarakat Vespa Selangor dan sebagainya.

Ulasan kritis

Konsert mega ini mendapat ulasan positif dari pengkritik. Zubir Mohd Yunus dari Berita Harian memuji sistem audio kerana muzik dan vokal beliau yang kedengaran seperti rakaman CD. Seorang pengulas dari Utusan Malaysia memuji stamina Siti kerana mampu menyampaikan 30 lagu sambil melakukan pelbagai aksi. Abie Abdullah dari Harian Metro mengulas, "Malam itu Siti membuktikan yang dia tetap hebat dalam industri muzik tanah air. Bukan setakat `pose cantik', tetapi seorang penghibur yang makin disegani".
Tron: Legacy

Pelakon

Filem TRON: Legacy ini turut disertai oleh beberapa orang pelakon terkenal, antaranya adalah Jeff Bridges, Garrett Hedlund, Olivia Wilde.

Ringkasan

Anak pada pereka dunia maya mencari bapanya dan berakhir dalam dunia digital yang direka bapanya. Dia berjumpa dengan ciptaan bapanya yang menjadi jahat dan sekutu unik yang lahir dalam alam digital "The Grid".
Kampung Parit Besar, Kampung Gajah

Poskod

Poskod yang digunakan di Kampung Parit Besar, Kampung Gajah, Perak ialah 36800.
Rafiena Ezanee Ramli

Latar belakang

Rafiena Ezanee telah bersekolah di Sekolah Rendah Laka Temin, Bukit Kayu Hitam, Kedah hingga berpindah ke Sekolah Menengah Kebangsaan Seksyen 19, Shah Alam Selangor. Kemudian, Selepas memperoleh keputusan SPM beliau telah melanjutkan pelajaran dalam bidang seni persembahan di Universiti Teknologi Mara (UiTM), Shah Alam. Selepas itu, beliau meninggalkan pengajiannya yang baru memasuki semester satu itu kerana beliau memperoleh tawaran untuk menjadi pramugari di Penerbangan Malaysia (MAS) dan pada masa yang sama beliau telah menceburi bidang lakonan, ketika itu beliau hanya berlakon dengan produksi terbitan Skop Production Sdn Bhd, yang dimiliki oleh Datuk Yusof Haslam. Oleh kerana masih terikat dengan syarikat penerbangan beliau hanya berlakon dalam beberapa buah drama. Beliau berhenti kerja sebagai pramugari ketika beliau berusia 22 tahun.

Kerjaya

Penglibatan beliau dalam dunia penerbitan bermula sejak beliau menanam azam untuk memiliki syarikat produksi sendiri selepas berhenti kerja sebagai pramugari. Beliau menimba ilmu sebanyak yang mungkin dalam bidang penerbitan  dan kerja-kerja menghasilkan produksi drama. Beliau juga belajar selok belok untuk menjadi penerbit daripada Datuk Yusof Haslam.
Beliau telah memulakan syarikat produksi, iaitu Darkwave Pictures Sdn Bhd pada tahun 2008, dan terdapat empat anak syarikat bernaung di bawahnya. Antara drama yang diterbitkan oleh Syarikatnya pada peringkat permulaan adalah Hijrah Catrina, Dendam Seorang Isteri, Di Garisan Takdir, dan ®®Lepaskan Aku Pergi sebelum M.A.I.D, Jodoh Sebelah Pintu, Racun Menantu, Kubur Berdarah, Tanggang Ayu, Sesal Separuh Nyawa dan Assalamualaikum Cinta.
Keputusan pilihan raya umum Malaysia 2018 mengikut negeri

Ini merupakan keputusan pemilihan pilihan raya umum Malaysia 2018 mengikut negeri. Pilihan raya Dewan Undangan Negeri telah diadakan pada 9 Mei 2018 sebagai sebahagian daripada pilihan raya umum. Keputusan dijangka akan tiba pada hari yang sama, selepas jam 5 petang. Ahli-ahli dewan perundangan yang terpilih akan mewakili kawasan mereka dari sidang pertama dewan perundangan negeri masing-masing kepada pembubarannya.
Deposit pilihan raya negeri ditetapkan pada RM5,000 bagi setiap calon. Sama seperti pilihan raya terdahulu, deposit pilihan raya akan dilucutkan jika calon tertentu gagal untuk mendapatkan sekurang-kurangnya 12.5% ​​atau satu-lapan undi.
Troussures

Troussures ialah sebuah komun di jabatan Oise di utara Perancis, wilayah Picardy.
Dewa Menyu

Dewa Menyu merupakan dewa pahlawan lembu jantan yang dikenali sebagai Tuan Gurun.
Peradapan Mesir telah wujud lebih 3,000 tahun dan perkembangan ugama di Mesir purba telah membantu mewujudkan banyak dewa dewi yang disembah bagi pelbagai sebab, dan pelbagai upacara keugamaan yang telah diamalkan pada masa tersebut.
Sekolah Jenis Kebangsaan (T) Taman Permata

Sejarah

Sekolah ini ditubuhkan pada tahun 1936 dengan bangunan tumpangan Ladang Prang Besar. Sekolah ini daftar dengan rasminya pada tahun 1937. Oleh kerana sekolah ini tidak mempunyai bangunannya sendiri pihak PIBG dan Lembaga Pengurusan Sekolah dengan kerjasama pihak pengurusan Ladang Prang Besar berusaha dengan sedaya upaya memohon dengan Kerajaan Persekutuan untuk mendapatkan sebuah bangunan dengan kawasan luas keseluruhanya 9.2 ekar dan bangunan dibina siap pada tahun 1969 dan dirasmikan pada 12.3.1969 oleh YB Tan Sri Lee Siok Yew Mentri Muda Pelajaran Malaysia. Sekolah ini dibina dengan kemudahan 8 buah bilik kelas iaitu sebuah bilik guru, sebuah bilik pejabat,sebuah kantin dan tandas. Pada masa itu seramai 230 murid belajar disekolah ini dan 8 orang guru mengajar pada masa itu. Pada tahun 1980 dengan kerjasama dan pertolongan Timbalan Menteri Pendidikan Malaysia untuk membina sebuah gelanggang serbaguna,memasang bekalan letrik dan memagar kawasan sekolah. Pada tahun 1985 Kementerian Pendidikan memberi peruntukan sebanyak RM5,000.00 untuk tujuan pengubahsuaian pusat sumber dan pihak sekolah telah bekerjasama PIBG mengubahsuaikan dua bilik kelas menjadikan perpustakaan dan pusat sumber serta menaikkan taraf bilik tersebut dengan semua kemudahan seperti OHP, Slaid, Bilik tayangan,Bilik TV, Ruang keral, ruang bacaan serta bilik perkembangan staf dengan lain-lain kemudahan asas yang diperlukan dari masa ke semasa. Tidak ketinggalan juga setiap tahun pihak pihak Jabatan Pendidikan Selangor juga memberi berbagai peruntukan dan bekalan yang diminta oleh pihak sekolah dari masa ke semasa. Mengenai Kurikulum kebanyakan bekas murid murid sekolah ini telahpun melanjutkan pelajarannya sehingga Universiti ada juga murid yang menjadi ahli politik dan juga kebanyakan murid menjadi guru serta pernah dan juga sedang mangajar disekolah ini. Mengenai prestasi Ko-Kurikulom murid-murid sekolah ini menjadi johan diperingkat Dearah dan Negeri dalam Pertandingan Merentas Desa Sejak turun temurun dan juga johan peringkat Negeri dalam Pertandingan Bola Baling dimana pertandingan mula diperkenalkan. Tidak ketinggalan juga dalam pertandingan hoki sekolah menjadi naib johan diperingkat negeri.
Seperti lain-lain sekolah, sekolah ini juga mempunyai lencana sekolah. Setiap murid dikehendaki memakainya pada setiap hari. Lencana ini diperbuat daripada kain dan mempunyai warna warna and logo yang mempunyai maksud tertentu. Lencana sekolah ini berwarna kuning, merah and biru. Warna kuning membawa maksud menunjukkan ilmu itu suci and bersih. Warna merah membawa maksud ilmu itu cahaya hidup and manusia yang berilmu akan berjaya. Warna biru pula membawa maksud ilmu itu luas seperti laut dan awan. Logo yang terdapat pada lencana ini membawa maksud :
1) Buku - Melambangkan ilmu pengetahuan.
2) Pensel - Melambangkan pentingnya untuk menulis dan membuat matematik.
3) Kuttu vilakku - Memberi cahaya dan menghapuskan Kegelapan
4) Cogan katanya ialah - ILMU ADALAH TUHAN
Pedrera, Seville

Pedrera merupakan sebuah kawasan perbandaran yang terletak di wilayah Seville, Andalusia, Sepanyol
Kampung Lubok Merbau, Kuala Nerang

Poskod

Poskod yang digunakan di Kampung Lubok Merbau, Kuala Nerang, Kedah adalah 06300.
Bab Sharqi

Bab Sharqi (Bahasa Arab: باب شرقي‎; "Pintu Timur"), juga dikenali sebagai Pintu Matahari ialah satu daripada lapan pintu kota Damsyik, Syria. Ia juga ialah satu-satunya pintu asal Romawi (juga dikenali sebagai "Byzantine") yang masih kekal. Nama modennya datang dari lokasinya di bahagian timur kota Damsyik. Pintu ini juga menjadi nama daerah Kristian yang mengelilinginya. Mukaan atau fakad pintu ini dibina semula pada tahun 1960-an.

Sejarah

Pintu Matahari, namanya pada zaman Romawi, dapat dikesan sehingga ke ca. 200 M. Pintu ini tidak mempunyai ciri-ciri pertahanan, akan tetapi berkemungkinan ia diapit menara di kedua-dua sisinya. Reka binanya minimum dan ciri utamanya pilaster Pintu ini yang berukur 26 metre (85 ft) lebar, berdiri pada sebuah laluan lebar (yang dipanggil Lorong Lurus), yang menjadi laluan utam kota. Laluan ini terdiri daripada laluan utama untuk kenderaan beroda di tengah-tengah berukur 14 metre (46 ft) lebar, dan dua laluan pejalan kaki yang beraked. Saki-baki deretan tiang yang bersilang dalam kota masih dapat dilihat di dalam pintu. Lorong Lurus masih menghubungi pintu timur kota Damsyik dengan pintu barat atau Bab al-Jabiyah.
Damsyik ditawan Muslim pada zaman Khulafa al-Rasyidin. Semasa Pengepungan Damsyik, jeneral Muslim, Khalid bin al-Walid, memasuki Damsyik melalui pintu ini pada 18 September 634 M. Dari segi ketenteraan, pintu ini sama dengan kebanyakan pintu tripatit Romawi, dikira tidak sesuai. Pada abad ke-12, pada zaman pemerintahan Nuruddin Zangi, pintu ini dihalang separa melainkan sebuah pembukaan di bahagian tengah yang diubah suai menjadi laluan bengkok. Sebuah menara juga ditambah pada bahagian atas pintu ini.
Burung Pekaka Dendang

Ciri-ciri

Burung Pekaka Dendang ialah haiwan berdarah panas, mempunyai sayap dan tubuh yang diselubungi bulu pelepah. Burung Pekaka Dendang mempunyai paruh tanpa gigi.
Jantung Burung Pekaka Dendang terdiri daripada empat kamar seperti manusia. Kamar atas dikenali sebagai atrium, sementara kamar bawah dikenali sebagai ventrikel.

Pembiakan

Sebagai burung, Burung Pekaka Dendang membiak dengan cara bertelur. Telur yang dihasilkan mempunyai cangkerang keras di dalam sarang yang dibinanya.
Lüneburg (daerah)

Lüneburg merupakan sebuah daerah yang terletak di negeri Niedersachsen, Jerman.
Kampung Betong, Ajil

Poskod

Poskod yang digunakan di Kampung Betong, Ajil, Terengganu adalah 21800.
Kampung Bukit Panchur

Poskod

Poskod yang digunakan di Kampung Bukit Panchur, Kuching, Sarawak ialah 93250.
Saint-Ouen, Somme

Saint-Ouen ialah sebuah komun yang terletak di komun Somme di Picardie di utara Perancis.